CELEX: 32017R1973
Language: sl
Date: 2017-10-30 00:00:00
Title: Uredba Komisije (EU) 2017/1973 z dne 30. oktobra 2017 o spremembi Uredbe (ES) št. 2074/2005 glede uradnega nadzora ribiških proizvodov, ki jih ulovijo plovila, ki plujejo pod zastavo države članice, in so vneseni v Unijo po tem, ko so bili preneseni v tretjih državah, ter o določitvi vzorca veterinarskega spričevala za navedene proizvode (Besedilo velja za EGP. )

31.10.2017   
               
               
                  SL
               
               
                  Uradni list Evropske unije
               
               
                  L 281/21
               
            UREDBA KOMISIJE (EU) 2017/1973
      z dne 30. oktobra 2017
      o spremembi Uredbe (ES) št. 2074/2005 glede uradnega nadzora ribiških proizvodov, ki jih ulovijo plovila, ki plujejo pod zastavo države članice, in so vneseni v Unijo po tem, ko so bili preneseni v tretjih državah, ter o določitvi vzorca veterinarskega spričevala za navedene proizvode
      (Besedilo velja za EGP)
      EVROPSKA KOMISIJA JE –
      ob upoštevanju Pogodbe o delovanju Evropske unije,
      ob upoštevanju Uredbe (ES) št. 853/2004 Evropskega parlamenta in Sveta z dne 29. aprila 2004 o posebnih higienskih pravilih za živila živalskega izvora (1) in zlasti drugega odstavka člena 9 Uredbe,
      ob upoštevanju Uredbe Evropskega parlamenta in Sveta (ES) št. 854/2004 z dne 29. aprila 2004 o določitvi posebnih predpisov za organizacijo uradnega nadzora proizvodov živalskega izvora, namenjenih za prehrano ljudi (2), in zlasti drugega odstavka člena 16 Uredbe,
      ob upoštevanju naslednjega:
      
                  (1)
               
               
                  Da bi zaščitili javno zdravje in zdravje živali, se proizvodi iz Unije, ki se prenesejo, s skladiščenjem ali brez njega, v tretjih državah, obravnavajo, kot da več ne izpolnjujejo zahtev za navedene proizvode iz zakonodaje Unije. Zato Direktiva Sveta 97/78/ES (3) določa, da morajo države članice zagotoviti, da se na pošiljkah teh proizvodov, vnesenih v Unijo iz tretjih držav, izvajajo veterinarski pregledi.
               
            
                  (2)
               
               
                  Uredba (ES) št. 853/2004 določa posebna pravila o higieni živil živalskega izvora za nosilce živilske dejavnosti, vključno s pravili za ribiške proizvode. Poleg tega Uredba (ES) št. 854/2004 določa pravila za izvajanje uradnega nadzora proizvodov živalskega izvora, namenjenih za prehrano ljudi. Uredba (ES) št. 854/2004 določa, da mora pošiljke proizvodov živalskega izvora, ko vstopijo v Unijo, spremljati dokument o izpolnjevanju nekaterih zahtev, uradni nadzor navedenih proizvodov pa se mora izvajati v skladu z navedeno uredbo.
               
            
                  (3)
               
               
                  V Uredbi Komisije (ES) št. 2074/2005 (4) so določeni vzorci veterinarskih spričeval in dokumenti za uvoz nekaterih proizvodov živalskega izvora za namene uredb (ES) št. 853/2004 in (ES) št. 854/2004, vključno z vzorcem veterinarskega spričevala za uvoz ribiških proizvodov v Prilogi VI k navedeni uredbi.
               
            
                  (4)
               
               
                  Države članice in organizacije zainteresiranih strani so Komisijo zaprosile, da določi vzorec veterinarskega spričevala za pošiljke ribiških proizvodov, namenjenih za prehrano ljudi, ki jih ulovijo plovila, ki plujejo pod zastavo države članice, in so preneseni, s skladiščenjem ali brez njega, v tretjih državah, ki ga mora podpisati pristojni organ v tretji državi, da se uskladijo informacije, ki morajo biti navedene ob vstopu takih pošiljk na ozemlje Unije.
               
            
                  (5)
               
               
                  Vzorec veterinarskega spričevala bi se moral izrecno sklicevati na ustrezne določbe o iztovarjanju, raztovarjanju in skladiščenju ribiških proizvodov iz poglavij II in VII oddelka VIII Priloge III k Uredbi (ES) št. 853/2004.
               
            
                  (6)
               
               
                  Vzorec zdravstvenega spričevala bi moral biti primeren za uporabo v elektronskem sistemu TRACES (5), ki se uporablja za izmenjavo veterinarskih spričeval med tretjimi državami in državami članicami.
               
            
                  (7)
               
               
                  Zato je primerno določiti usklajen vzorec veterinarskega spričevala, ki ga mora podpisati pristojni organ v tretji državi, v kateri se prenesejo ribiški proizvodi, preden so odpremljeni v Unijo.
               
            
                  (8)
               
               
                  Uredbo (ES) št. 2074/2005 bi bilo zato treba ustrezno spremeniti.
               
            
                  (9)
               
               
                  Ukrepi iz te uredbe so v skladu z mnenjem Stalnega odbora za rastline, živali, hrano in krmo –
               
            SPREJELA NASLEDNJO UREDBO:
      Člen 1
      Uredba (ES) št. 2074/2005 se spremeni:
      
                  (a)
               
               
                  vstavi se naslednji člen 6c:
                  „Člen 6c
                  Zahteve glede uradnega nadzora ribiških proizvodov, ki jih ulovijo plovila, ki plujejo pod zastavo države članice, in vstopajo v Unijo po tem, ko so bili preneseni, s skladiščenjem ali brez njega, v tretjih državah
                  1.   Ribiške proizvode, namenjene za prehrano ljudi, ki jih ulovijo plovila, ki plujejo pod zastavo države članice, in so raztovorjeni, s skladiščenjem ali brez njega, v tretjih državah, preden vstopijo v Unijo z drugačnim prevoznim sredstvom, mora spremljati veterinarsko spričevalo, ki ga izda pristojni organ zadevne tretje države in ki mora biti izpolnjeno v skladu z vzorcem veterinarskega spričevala iz dodatka VIII k Prilogi VI.
                  2.   Tretja država, v kateri poteka prenos, mora biti na seznamu, kot je določeno v členu 11(1) Uredbe (ES) št. 854/2004.
                  3.   Če se ribiški proizvodi iz odstavka 1 raztovorijo in prepeljejo v skladiščne prostore v tretji državi iz navedenega odstavka, morajo biti skladiščni prostori na seznamu, kot je določeno v členu 12 Uredbe (ES) št. 854/2004.
                  4.   Če se ribiški proizvodi iz odstavka 1 natovorijo na plovilo, ki pluje pod zastavo tretje države, mora biti navedena tretja država na seznamu, kot je določeno v členu 11(1) Uredbe (ES) št. 854/2004, plovilo pa mora biti na seznamu, kot je določeno v členu 12 Uredbe (ES) št. 854/2004.
                  Kontejnerska plovila, ki se uporabljajo za prevoz ribiških proizvodov v kontejnerjih, so izvzeta iz te zahteve.“;
               
            
                  (b)
               
               
                  Priloga VI se spremeni v skladu s Prilogo k tej uredbi.
               
            Člen 2
      Ta uredba začne veljati tretji dan po objavi v Uradnem listu Evropske unije.
      Uporablja se od 1. julija 2018.
      
         Ta uredba je v celoti zavezujoča in se neposredno uporablja v vseh državah članicah.
         V Bruslju, 30. oktobra 2017
         
            
               Za Komisijo
            
            
               Predsednik
            
            Jean-Claude JUNCKER
         
      
      
         (1)  UL L 139, 30.4.2004, str. 55.
      
         (2)  UL L 139, 30.4.2004, str. 206.
      
         (3)  Direktiva Sveta 97/78/ES z dne 18. decembra 1997 o določitvi načel, ki urejajo organizacijo veterinarskih pregledov proizvodov, ki vstopajo v Skupnost iz tretjih držav (UL L 24, 30.1.1998, str. 9).
      
         (4)  Uredba Komisije (ES) št. 2074/2005 z dne 5. decembra 2005 o določitvi izvedbenih ukrepov za nekatere proizvode iz Uredbe (ES) št. 853/2004 in za organizacijo uradnega nadzora po uredbah (ES) št. 854/2004 in (ES) št. 882/2004, o odstopanju od Uredbe (ES) št. 852/2004 ter spremembi uredb (ES) št. 853/2004 in (ES) št. 854/2004 (UL L 338, 22.12.2005, str. 27).
      
         (5)  Odločba Komisije 2004/292/ES (UL L 94, 31.3.2004, str. 63).
      
         PRILOGA
         V Prilogi VI k Uredbi (ES) št. 2074/2005 se doda naslednji dodatek VIII:
         „
               Dodatek VIII k Prilogi VI
               
                  Vzorec veterinarskega spričevala za ribiške proizvode, namenjene za prehrano ljudi, ki jih ulovijo plovila, ki plujejo pod zastavo države članice, in so preneseni, s skladiščenjem ali brez njega, v tretjih državah
               
               Besedilo slike
               
                  Veterinarsko spričevalo EU
                  Del I: Podrobnosti odpremljene pošiljke
                  I.1 Pošiljatelj
                  Ime
                  Naslov
                  Telefon
                  I.2 Referenčna številka spričevala
                  I.2.a
                  I.3 Osrednji pristojni organ
                  I.4 Lokalni pristojni organ
                  I.5 Prejemnik
                  Ime
                  Naslov
                  Poštna številka
                  Telefon
                  I.6
                  I.7 Država izvora
                  Oznaka ISO
                  I.8 Regija izvora
                  Oznaka
                  I.9 Namembna država
                  Oznaka ISO
                  I.10
                  I.11 Kraj izvora
                  Ime
                  Številka homologacije/registracijska številka
                  Naslov
                  I.12
                  I.13 Kraj natovarjanja
                  Naslov
                  I.14 Datum pošiljanja
                  I.15 Prevozno sredstvo
                  Letalo Ladja Železniški vagon
                  Cestno prevozno sredstvo Drugo
                  Identifikacija:
                  Sklici na dokumente:
                  I.16 Mejna kontrolna točka vstopa v EU
                  I.17
                  I.18 Opis blaga
                  I.19 Oznaka blaga (oznaka HS)
                  I.20 Količina
                  I.21 Temperatura proizvoda
                  Pri prostorski temperaturi Ohlajen Zamrznjen
                  I.22 Število pakiranj
               
               Besedilo slike
               
                  I.23 Številka zalivke/kontejnerja
                  I.24 Vrsta pakiranja
                  I.25 Blago s spričevalom za:
                  Prehrano ljudi
                  I.26
                  I.27 Za uvoz ali vstop v EU
                  I.28 Identifikacija blaga
                  Vrsta (znanstveno ime)
                  Vrsta obdelave
                  Številke homologacije/registracijske številke plovil (*)
                  Število pakiranj
                  Neto masa
               
               Besedilo slike
               
                  DRŽAVA
                  Ribiški proizvodi, preneseni v tretjih državah
                  II. Potrdilo o zdravstvenem stanju
                  II.a Referenčna številka spričevala
                  II.b
                  II.1 Javnozdravstveno potrdilo
                  Podpisani uradni inšpektor izjavljam, da sem seznanjen z ustreznimi določbami uredb (ES) št. 178/2002, (ES) št. 852/2004, (ES) št. 853/2004 in (ES) št. 854/2004, ter potrjujem, da za zgoraj opisane ribiške proizvode velja naslednje:
                  — bili so higiensko iztovorjeni z odobrenih/registriranih plovil (navedite številke homologacije/registracijske številke in imena držav članic zastave) v skladu z ustreznimi zahtevami iz poglavja II oddelka VIII Priloge III k Uredbi (ES) št. 853/2004;
                  — bili so, če je to primerno, skladiščeni v odobrenih hladilnicah (navedite številke odobritve) v skladu z ustreznimi zahtevami iz poglavja VII oddelka VIII Priloge III k Uredbi (ES) št. 853/2004;
                  — bili so, če je to primerno, higiensko natovorjeni na odobrena plovila (navedite številke homologacije držav članic ali tretjih držav ter imena držav članic zastave ali tretjih držav) v skladu z ustreznimi zahtevami iz poglavij I in VIII oddelka VIII Priloge III k Uredbi (ES) št. 853/2004;
                  — bili so, če je to primerno, natovorjeni v kontejner (navedite številko kontejnerja) ali na tovornjak (navedite številko registrske tablice tovornjaka in priklopnika) ali na letalo (navedite številko leta) v skladu z ustreznimi zahtevami iz poglavja VIII oddelka VIII Priloge III k Uredbi (ES) št. 853/2004;
                  — spremljajo jih natisnjeni (**) ribolovni ladijski dnevniki ali njihovi ustrezni deli (**).
                  (**) Elektronska oblika je prav tako sprejemljiva.
                  Opombe
                  Del I:
                  — Rubrika I.7: Navedite ime tretje države odpreme.
                  — Rubrika I.11: Kraj izvora: navedite ime, naslov in številko odobritve hladilnice v tretji državi odpreme ali, če ni skladiščenja v hladilnici, navedite ime in številko homologacije ali registracijsko številko plovila, ki pluje pod zastavo države članice porekla.
                  — Rubrika I.15: Navedite prevozno sredstvo, ki zapusti tretjo državo odpreme. V primeru zamrzovalnih plovil/hladilnih plovil navedite ime plovila, številko homologacije in državo zastave, v primeru ribiškega plovila pa registracijsko številko in državo zastave. Če so prevozna sredstva kontejnerji, tovornjaki ali letala, je treba navesti iste informacije kot v četrti alinei dela II.1.
                  — Rubrika I.19: Uporabite ustrezne oznake harmoniziranega sistema (HS) Svetovne carinske organizacije pod naslednjimi tarifnimi številkami: 0302, 0303, 0304, 0305, 0306, 0307, 0308, 1504, 1516, 1518, 1603, 1604, 1605, 2106.
                  — Rubrika I.23: Identifikacija kontejnerja/številka zalivke: serijsko številko zalivke je treba navesti le, če je bila zalivka nameščena na kontejner pod nadzorom pristojnega organa, ki izda spričevalo.
                  — Rubrika I.28: Vrsta obdelave: navedite, ali gre za ohlajene, zamrznjene ali predelane proizvode.
                  (*) Vključuje ribiška plovila, predelovalna plovila, zamrzovalna plovila in hladilna plovila.
                  Uradni inšpektor
                  Ime (z velikimi tiskanimi črkami): Izobrazba in naziv:
                  Datum: Podpis:
                  Žig:
               
            “